แนวโน้มดัชนีเช้าลงตามภูมิภาค
นักวิเคราะห์ฯคาดตลาดหุ้นไทยเช้านี้ลงตามภูมิภาค จากความกังวลว่ากลุ่มยูโรโซนจะถูกหั่นเครดิต  ให้แนวรับ 1,020-1,025 จุด แนวต้าน 1,035 จุด
13 ธ.ค. 2554

นักวิเคราะห์ฯคาดตลาดหุ้นไทยเช้านี้ลงตามภูมิภาค จากความกังวลว่ากลุ่มยูโรโซนจะถูกหั่นเครดิต  ให้แนวรับ 1,020-1,025 จุด แนวต้าน 1,035 จุด          นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ สำนักวิจัยทิสโก้ กล่าวว่า ตลาดหุ้นไทยเช้านี้น่าจะปรับตัวลงตามตลาดหุ้นภูมิภาค จากความกังวลว่ากลุ่มยูโรโซนอาจจะถูกปรับลดเครดิต หลังมูดีส์ อินเวสเตอร์ เซอร์วิส, ฟิทช์ เรทติงส์ และสแตนดาร์ด แอนด์ พัวร์ (เอสแอนด์พี) ออกมาเตือนว่าจะทบทวนอันดับความน่าเชื่อถือของ 27 ชาติสมาชิกสหภาพยุโรป เนื่องจากมาตราการแก้ปัญหาหนี้ยุโรปที่ประกาศออกมาในการประชุมสุดยอดผู้นำสหภาพยุโรปเมื่อช่วงสุดสัปดาห์ที่ผ่านมายังไม่น่าพอใจและไม่น่าปฏิบัติได้จริง          ประกอบกับค่าเงินดอลลาร์ที่แข็งค่าเงิน น่าจะทำให้นักลงทุนต่างชาติขายสุทธิต่อจากเมื่อวันศุกร์ที่เป็นการกลับมาขายสุทธิในรอบ 7 วันทำการ อย่างไรก็ตามมองว่าการอ่อนตัวลงในรอบนี้ถือเป็นจังหวะที่ดีและควรเข้าไปทยอยซื้อหุ้นได้ เนื่องจากในช่วงสอ้นปีโดยเฉพาะช่วง 2 สัปดาห์สุดท้ายจะมีไหลเม็ดเงินจากกองทุน LTF และ RMF เข้ามาค่อนข้างมาก  พร้อมให้แนวรับ 1,020-1,025 จุด แนวต้าน 1,035 จุด